section_heading: Ponovno okupljanje i kompilacije (2010. – 2016.)
paragraph_text: U rujnu 2010. skupina je službeno najavila da prekida pauzu u radu i izjavila da će ponovno nastupati uživo.<ref> Keenan, Howerdel, Freese i Iha vratili su se svojim ulogama; međutim, budući da Lenchantin i White nisu bili dostupni, grupi se priključio basist Matt McJunkins, koji je nastupao s Ashes Divideom i Pusciferom.<ref> Koncerti su trajali do kraja 2010.; grupa je otišla u pet različitih gradova i u svakom je od njih nastupala tri noći zaredom. Svake je noći svirala materijal sa svakog od svojih albuma – Mer de Nomsa, Thirteenth Stepa i Emotivea. Bio je to prvi put da je većina pjesama s potonjeg uratka izvedena uživo.<ref> Tijekom godine članovi skupine raspravljali su o snimanju novih pjesama, no sa zadrškom. Keenan je inzistirao na tome da zbog logistike i industrijskih trendova vjerojatno neće snimiti novi albumCogill, Kevin (24. rujna 2010.). "Reconnecting with A Perfect Circle". antiquiet.com. Pristupljeno 21. studenog 2008.